Łesotho Regno del Lesotho Muso oa Lesotho, Kingdom of Lesotho El Łesotho, ufisialmente Regno del Lesotho l'è un Stato de l'Africa del Sud. El xe na enclave totalmente sarà sù da ła Repùblica del Sudàfrica, intra le provinsie del Free State a nordovest, del KwaZulu-Natal a nordest e del Cao Oriental a sud. El nome el vol dir "il popolo che parla sotho" in łéngua nativa. El Łesotho l'è in mezo ai Munti dei Draghi e de conseguensa el xe fato soratuto de montagne e cołine. El ga un clima tenperà. I basuto i xera pròfughi che faxea parte del grupo ngoni dei pòpołi bantu, e i se gavéa scónto intrà i Monti dei Draghi, onde che i vive anca deso, par scanpare dal , o sia łe scoribande de conquista fate dal re zulu Shaka inte i primi ani de l'otosento, e dai caciaturi de s·ciavi che rivava da ła Baia de Delagoa. Un saco de tenpo dopo, el Paéxe el xe deventà un protetorato de ła Cołonia del Cao e dopo el 1910 l'è stà protetorato del Dominion del Sudafrica. El Paéxe parò, anca stando łigà forte al Sudàfrica, no'l ghen'à mai fato parte ma el xe senpre stà independente sensa mai deventar un bantustan. El fa parte del Commonwealth. Ła caital ła xe Maseru. El grupo ètnico prinsipałe, che el dà anca el nome al paéxe, el xe el pòpoło basuto. I abitanti del Łesotho i xe protestanti 42%, catòłici 38%, animisti 15%, musulmani 5%. El Łesotho, che el ga un PIL de 4 996 miłiuni de dòłari USA , l'è uno dei Paixi manco sviłupài. In gran parte el ga na economìa łigà a queła del Sudafrica. Sirca el 40% de la forsa lavoro che no emigra ła łavóra inte el setor de l'agricoltura. El clima el xe bon par sviłupar atività primarie, ma ła tera bona par coltivar ła xe póco pi del 10% del total. L'agricoltura ła serve soło par mantegnerse e no ła riva mìa sodisfar ła domanda interna. In gran parte se coltiva el mais. Ntel 1999 el Lesotho el gavéa na réte stradałe de 5 940 km, sfaltàe soło par el 18%. El Łesotho l'è cołegà al Sudàfrica co na réte feroviaria. Maseru ła ga n'aeroporto internasionałe costruìo inte i ani otanta.